Gleb Simanov, linja-autonkuljettaja, suomenvenäläinen

Gleb Simanov syntyi Viipurissa vuonna 1988. Hänen äitinsä on valkovenäläinen ja isän suku tulee Karjalasta ja Ukrainasta. Glebin isä muutti vanhempien avioeron jälkeen Suomeen ja poika seurasi perässä 7-vuotiaana. Kun hän aloitti Suomessa koulun, sanavarastossa oli ainoastaan "Kiitos". Nykyään Gleb työskentelee linja-autonkuljettajana ja hänellä on sekä Suomen että Venäjän kansalaisuus. Hän seuraa Venäjän asioita aktiivisesti ja sanoo, että ennusti Ukrainan kriisin jo aikaa sitten. Glebin mukaan Venäjällä on paljon parannettavaa, mutta maassa kaikki ei ole myöskään pahaa.